34. ΝΟΜΟΘΕΤ. ΔΙΑΤΑΓΜΑ υπ’ αριθ. 3527 της 23/24 Αυγ. 1956 Περί διοικήσεως των Σ.Ε.Κ. και Σ.Π.Α.Π. Άρθρ.1.-1.Όργανα της Διοικήσεως των Σ.Ε.Κ. και Σ.Π.Α.Π. είναι: α)Το Διοικητικόν Συμβούλιον. β)Ο Γενικός Διευθυντής. 2.Το Διοικητικόν Συμβούλιον εκάστου των δικτύων Σ.Ε.Κ. και Σ.Π.Α.Π. αποτελείται: α)Εξ ενός των δύο Γενικών Γραμματέων του Υπουργείου Συγκοινωνιών και Δημοσίων Έργων. β)Εξ ενός ανωτάτου ή ανωτέρου τεχνικού υπαλλήλου του Υπουργείου Συγκοινωνιών και Δημοσίων Έργων, αρμοδιότητος Γενικής Διευθύνσεως Μεταφορών. γ)Εξ ενός εκπροσώπου του Υπουργείου Οικονομικών (Γ.Δ.Δ.Λ.). δ)Εξ ενός καθηγητού Ανωτάτης Σχολής του Εθνικού Μετσοβίου Πολυτεχνείου. ε)Εξ ενός εκπροσώπου του Γενικού Επιτελείου Στρατού. ς)Εξ ενός υπαλλήλου του οικείου Δικτύου ζ)Εκ τριών προσώπων εχόντων οικονομικήν ή διοικητικήν ή συγκοινωνιακήν επιστημονικήν κατάρτισιν και πείραν. 3.Άπαντα τα ανωτέρω μέλη, ορίζονται μετά των αναπληρωτών αυτών υπό του Υπουργικού Συμβουλίου επί τριετεί θητεία, προτάσει του επί των Συγκοινωνιών και Δημοσίων Έργων Υπουργού. 4.Πρόεδρος και Αντιπρόεδρος του Διοικητικού Συμβουλίου εκλέγονται υπό του Διοικητικού Συμβουλίου εκ των μελών αυτού δι’ εν έτος Γραμματεύς του Δ.Σ. ορίζεται εις εκ των ανωτέρων υπαλλήλων του Δικτύου δι’ αποφάσεως του Δ.Σ. 5.Γενικός Διευθυντής εκάστου των Δικτύων ορίζεται δια Β.Δ/τος, προτάσει των Υπουργών Οικονομικών και Συγκοινωνιών και Δημοσίων Έργων εκδιδομένου, επί τριετεί συμβάσει, πρόσωπον κύρους εκλεγόμενον μεταξύ των επιδειξάντων ικανότητα εν τη Διοικήσει μεγάλων τεχνικοοικονομικών ή οικονομικών οργανισμών ή μεταξύ ανωτάτων σιδηροδρομικών υπαλλήλων ή τοιούτων της Γενικής Διευθύνσεως Μεταφορών του Υπουργείου Συγκοινωνιών και Δημοσίων Έργων και δι’ αμφοτέρας τας περιπτώσεις εκ των εν ενεργεία ή πρώην τοιούτων. Ο Γενικός Διευθυντής συμμετέχει του Διοικ. Συμβουλίου ως εισηγητής, άνευ ψήφου, αναπληρούμενος εν περιπτώσει κωλύματος ή απουσίας αυτού, δια του νομίμου αναπληρωτού του. (Μετά την σελ. 124) Σελ. 124,01 102-11 Σιδηρόδρομοι Ελληνικού Κράτους 21.Γ.α.33-34 «Το Διοικητικόν Συμβούλιον ευρίσκεται εν απαρτία παρόντων 6 τουλάχιστον εκ των μελών αυτού και αποφασίζει κατά πλειοψηφίαν των παρόντων, εν ισοψηφία νικώσης της ψήφου του Προέδρου. «Οσάκις Γενικός Διευθυντής ορίζεται εκ των εν ενεργεία ανωτάτων υπαλλήλων του Δικτύου, των κατεχόντων τον αμέσως κατώτερον βαθμόν της ιεραρχίας, ούτος λογίζεται προαγόμενος εις τον βαθμόν του Γενικού Διευθυντού, μη εχούσης εφαρμογήν της περί τριετούς συμβάσεως διατάξεως του προηγουμένου εδαφίου». Τα εντός «» εδάφια προσετέθησαν δια των παρ. 1-2 του άρθρ. 7 του Ν.Δ. 3741/1957 (Τόμ. 15Α σελ. 578,16). 6.Εις τον Πρόεδρον, τα μέλη και τον εισηγητήν του Διοικ. Συμβουλίου καταβάλλονται μηνιαίως δρχ. 1.000 και εις τον Γραμματέα δρχ. 500 δι’ έξοδα κινήσεως, επί πλέον δε εις τον Πρόεδρον του Δ.Σ. και έξοδα παραστάσεως εκ δρχ. 500. 7.Η θητεία των μελών του ήδη Διοικητικού Συμβουλίου των Σ.Ε.Κ. και Σ.Π.Α.Π. και του Γενικού Διευθυντού των Σ.Ε.Κ. λήγει την επομένην της δημοσιεύσεως του παρόντος Νόμου. Άρθρ.2.-Της δια του υπ’ αριθ. Ν.Δ. 3435/1955 «περί συστάσεως Υπηρεσίας Εντελλομένων Εξόδων εις το Σιδηροδρομικό Δίκτυο» συσταθείσης παρά τοις Σ.Ε.Κ. Υπηρεσίας Εντελλομένων Εξόδων προΐσταται εις των παρά τη Γ.Δ.Δ.Λ. Διευθυντών ή επί βαθμώ Διευθυντού Επιθεωρητών. Άρθρ.3.-Πάσα ετέρα διάταξις σχετική προς την σύνθεσιν των μελών του Διοικητικού Συμβουλίου Σ.Ε.Κ. και Σ.Π.Α.Π. καταργείται. Άρθρ.4.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 